วิกิพีเดีย:รู้ไหมว่า/กรุ 3

== เรื่องรู้ไหมว่าที่ผ่านมา**
กล้ามเนื้อคอร์รูเกเตอร์ ซูเปอร์ซิลิไอ- ...พลเอกชวลิต ยงใจยุทธ เป็นนายกรัฐมนตรีคนที่สองในประวัติศาสตร์ไทย ต่อจาก ม.ร.ว. เสนีย์ ปราโมช ที่ยอมลดตำแหน่งจากนายกรัฐมนตรี ไปเป็นรองนายกรัฐมนตรีในรัฐบาล พ.ต.ท.ทักษิณ ชินวัตร และในรัฐบาล นายสมชาย วงศ์สวัสดิ์- ...ในประวัติศาสตร์ไทยมีอยู่ 2 ยุคสมัยที่สตรีในประวัติศาสตร์ไทยมีพระอนุชาเป็นพระมหากษัตริย์ทั้งสองพระองค์ ได้แก่ พระสุพรรณกัลยา และ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์- ...กล้ามเนื้อหลักที่ใช้แสดงสีหน้าไม่พอใจ เป็นกล้ามเนื้อเล็กๆ ที่หัวคิ้วชื่อว่า กล้ามเนื้อคอร์รูเกเตอร์ ซูเปอร์ซิลิไอ (ในภาพ)- ...เรื่องราวของจอมโจรตี๋ใหญ่ เคยถูกสร้างเป็นละครโทรทัศน์มาแล้ว 2 ครั้ง คือ ในปี พ.ศ. 2528 ทางช่อง 5 นำแสดงโดย ฉัตรชัย เปล่งพานิช และในปี พ.ศ. 2543 ทางช่อง 3 นำแสดงโดย ศรราม เทพพิทักษ์- ...ปราสาทฮิเมจิ สามารถรอดพ้นการถูกทำลายมาได้จากการทิ้งระเบิดโจมตีเมื่อ พ.ศ.2488 ขณะที่บริเวณโดยรอบเสียหายหนัก- ...ชื่อเดิมของสหรัฐอเมริกาในภาษาไทย คือ ประเทศสหปาลีรัฐอเมริกา
----
พลเอกเปรม ติณสูลานนท์- ...ในประวัติศาสตร์ไทยมีอยู่ 2 ยุคสมัยที่เสมือนมีพระมหากษัตริย์ครองราชย์พร้อมกัน 2 พระองค์ ได้แก่ สมเด็จพระเอกาทศรถ ในรัชกาลสมเด็จพระนเรศวรมหาราช และ สมเด็จพระปิ่นเกล้าเจ้าอยู่หัว ในรัชกาลสมเด็จพระจอมเกล้าเจ้าอยู่หัว- ...พลเอกเปรม ติณสูลานนท์ (ในภาพ) อดีตนายกรัฐมนตรีและประธานองคมนตรี เป็นสามัญชนเพียงคนเดียวในปัจจุบัน ที่นอกจากมียศ พลเอก แล้ว ยังได้รับยศ พลเรือเอก และ พลอากาศเอก ด้วย- ...กบฏวังหลวง และ กบฏแมนฮัตตัน เป็นการกบฏโดยทหารเรือที่เกิดขึ้นติดต่อกันในรัฐบาลจอมพล ป. พิบูลสงคราม ในปี พ.ศ. 2492 และ พ.ศ. 2494 แต่ทหารเรือทั้งสองกลุ่มนี้มิได้เกี่ยวข้องกัน- ...ศูนย์เทคโนโลยีอิเล็กทรอนิกส์และคอมพิวเตอร์แห่งชาติ หรือ เนคเทค (NECTEC) เป็นหน่วยงานภายใต้ กระทรวงวิทยาศาสตร์และเทคโนโลยี ไม่ใช่ กระทรวงเทคโนโลยีสารสนเทศและการสื่อสาร (ICT)- ...หนังสือพิมพ์กีฬารายวัน คิกออฟ มีการออกฉบับทดลอง 3 ฉบับ ระหว่างวันที่ 19-21 กรกฎาคม ก่อนจะออกฉบับปฐมฤกษ์อย่างเป็นทางการ เมื่อวันที่ 22 กรกฎาคม พ.ศ. 2542- ...เขตบางแค เดิมเป็นส่วนหนึ่งของเขตภาษีเจริญ ปัจจุบันเป็นเขตที่มีประชากรมากที่สุดของกรุงเทพมหานคร 
----
โดราเอมอน- ...โดราเอมอน (ตัวละครสีฟ้าในภาพ) ได้รับแต่งตั้งจากรัฐบาลญี่ปุ่นเมื่อเดือนมีนาคม พ.ศ. 2551 ให้เป็นทูตสันถวไมตรี นับเป็นตัวการ์ตูนตัวแรกที่ได้รับเกียรตินี้- ...สามก๊ก โจโฉแตกทัพเรือ (Red Cliff) ออกฉายในปี ค.ศ. 2008 เป็นภาพยนตร์เอเชียที่ใช้ทุนสร้างสูงสุดในประวัติศาสตร์ คือ 80 ล้านดอลลาร์สหรัฐ- ...เบ้งเฮ็ก ตัวละครในวรรณคดีสามก๊ก ถูกสันนิษฐานว่าเป็นบรรพบุรุษของคนไทยตามข้อสันนิษฐานของหม่อมราชวงศ์คึกฤทธิ์ ปราโมช- ...นักแสดงฮ่องกงที่ใช้ชื่อภาษาอังกฤษว่า โทนี่ เหลียง (Tony Leung) มีอยู่ด้วยกัน 2 คน คือ เหลียง เฉาเหว่ย (เรียกกันในวงการว่า Little Tony) และ เหลียง เจียฮุย (เรียกกันในวงการว่า Big Tony)- ...วงแคลช ก่อตั้งขึ้นเมื่อปี พ.ศ. 2541 โดยตอนนั้นใช้ชื่อว่า ลูซิเฟอร์ (Lucifer) ได้คว้ารางวัลรองชนะเลิศอันดับ 1 จากการประกวด Hot Wave Music Awards ครั้งที่ 3 เพลงที่ใช้ประกวดคือเพลง "อย่าทำอย่างนั้น ของ จิระศักดิ์ ปานพุ่ม- ...เดิมวงโซคูลมีสมาชิกทั้งหมด 4 คน และเป็นชาวจังหวัดพิษณุโลกทั้งหมด จนกระทั่งได้สมาชิกเพิ่มอีก 1 คน คือ กอล์ฟ เป็นชาวจังหวัดสุโขทัย โดยสมาชิกเดิมของโซคูลได้พบกับสมาชิกใหม่คนนี้ในคอนเสิร์ตของโซคูลแห่งหนึ่งที่จังหวัดพะเยา
-----
ริชาร์ด นิกสัน- ...ริชาร์ด นิกสัน (ในภาพ) เป็นประธานาธิบดีสหรัฐอเมริกาคนแรกและคนเดียวจนบัดนี้ที่ถูกถอดถอนออกจากตำแหน่ง- ...รัฐเดลาแวร์ เป็นรัฐที่มีเนื้อที่น้อยที่สุดเป็นอันดับ 2 ของสหรัฐอเมริกา แต่เป็นรัฐแห่งแรกของสหรัฐอเมริกา โดยประกาศตัวเมื่อวันที่ 7 ธันวาคม พ.ศ. 2330- ...ยะมะโตะโคริยามะ เป็นเมืองขนาดเล็กในจังหวัดนารา ประเทศญี่ปุ่น เป็นเมืองที่ได้รับฉายาว่า เมืองแห่งปลาทอง เพราะประชากรกว่า 90% เป็นเกษตรกรผู้เพาะเลี้ยงปลาทอง- ...ถนนยุงกัส ในประเทศโบลิเวียได้รับการขนานนามว่าเป็นถนนที่อันตรายที่สุดในโลก โดยมีผู้เสียชีวิตบนถนนนี้ประมาณปีละ 200-300 คน- ...เมืองหลวงของประเทศตุรกีคือ อังการา ไม่ใช่เมืองอิสตันบูล- ...ปลากระเบนราหู เป็นปลากระเบนน้ำจืดที่ใหญ่ที่ในโลก มีชื่อวิทยาศาสตร์ว่า Himantura chaophraya ชื่อสปีชีส์มาจากแม่น้ำเจ้าพระยา ซึ่งเป็นสถานที่ค้นพบครั้งแรก
----- ...หลังจากเลิกล้มความคิดท้อใจถึงขั้นจะแขวนนวมถึงสองครั้ง สมจิตร จงจอหอ (ในภาพ) กลับมามุ่งมั่นฝึกซ้อมด้วยความพยายาม จนได้รับเหรียญทองมวยสากลสมัครเล่นรุ่นฟลายเวท ในโอลิมปิกฤดูร้อน 2008 ในนามทีมชาติไทย- ...สมเด็จพระรามาธิบดีที่ ๒ แห่งราชวงศ์สุพรรณภูมิ เชื่อว่าเป็นกษัตริย์พระองค์เดียวกับ พระพันวษา ในวรรณคดีพื้นบ้าน ขุนช้างขุนแผน- ...คอคอดกระ มีแผนการขุดคลองตัดผ่านตั้งแต่สมัยสมเด็จพระนารายณ์มหาราช แต่จวบจนปัจจุบันก็ยังไม่ได้ลงมือขุด- ...ปราสาทเมืองสิงห์ เป็นปราสาทหินของอารยธรรมขอมที่อยู่ทางตะวันตกมากที่สุด ปัจจุบันตั้งอยู่ในเขตอำเภอไทรโยค จังหวัดกาญจนบุรี- ...หนังสือพิมพ์ประชาทรรศน์ ถือว่าฉบับปฐมฤกษ์ของตน คือฉบับประจำวันที่ 11 ตุลาคม พ.ศ. 2550 ซึ่งเป็นวันครบ 10 ปี ที่ประกาศใช้รัฐธรรมนูญแห่งราชอาณาจักรไทย พุทธศักราช 2540 แม้จะได้ออกฉบับทดลอง มาตั้งแต่วันที่ 1 ตุลาคม ก็ตาม- ...คณะวิชาในสาขานิเทศศาสตร์ วารสารศาสตร์ และสื่อสารมวลชนแห่งแรกของประเทศไทย คือ คณะวารสารศาสตร์และสื่อสารมวลชน มหาวิทยาลัยธรรมศาสตร์ โดยก่อตั้งเมื่อปี พ.ศ. 2497 และเป็นคณะเดียวในประเทศไทยที่ใช้ชื่อดังกล่าว
----- ...พงษ์ศักดิ์เล็ก กระทิงแดงยิม (ในภาพ) เป็นแชมป์โลกรายแรกที่มีชื่อบรรจุอยู่ในหอเกียรติยศของสภามวยโลก (WBC) โดยที่ยังไม่ได้แขวนนวม- ...ศักดา ศักดิ์สุรีย์ เป็นนักมวยรายแรกและรายเดียวของโลกที่สามารถเอาชนะ เขาทราย แกแล็คซี่ อดีตแชมป์โลกผู้ยิ่งใหญ่ของไทยได้- ...แมนนี่ ปาเกียว แชมป์โลกมวยสากลชาวฟิลิปปินส์ เป็นแชมป์โลกชาวเอเชียรายแรกที่ได้แชมป์ 4 รุ่น และยังได้รับการยอมรับว่าเป็นนักมวยที่ดีที่สุดในโลกแบบรุ่นต่อรุ่นอีกด้วย- ...การแข่งขันเทนนิสรายการ เฟรนซ์ โอเพ่น มีอีกชื่อนึงว่า โรลังค์ การ์รอส โดยเรียกจากชื่อสนามที่ใช้แข่งขัน ซึ่งตั้งมาจากชื่อนักบินชาวฝรั่งเศสที่บินข้ามทะเลเมดิเตอร์เรเนียนได้สำเร็จเป็นคนแรก- ...ฝรั่งเศส เป็นทีมฟุตบอลทีมแรกและทีมเดียวในโลกจนบัดนี้ที่ได้ทั้งแชมป์ฟุตบอลโลกและแชมป์ฟุตบอลชิงแชมป์แห่งชาติยุโรปติดต่อกัน- ...แม้จะติดโทษห้ามแข่งขันใน 2 นัดแรก แต่ อังเดร อาร์ชาวิน ก็ยังได้รับคัดเลือกเข้าสู่ฟุตบอลทีมชาติรัสเซีย ชุดฟุตบอลชิงแชมป์แห่งชาติยุโรป 2008 และเป็นกำลังสำคัญที่ช่วยทีมให้ผ่านเข้าถึงรอบรองชนะเลิศ
----
แฮร์รี่ พอตเตอร์ กับเครื่องรางยมทูต- ...ก่อนที่นิยายชุดแฮร์รี่ พอตเตอร์ เล่มเจ็ดจะถูกตั้งชื่อว่าแฮร์รี่ พอตเตอร์ กับเครื่องรางยมทูต (Harry Potter and the Deathly Hallows) (หน้าปกในภาพ) เจ. เค. โรว์ลิ่ง ผู้เขียน เคยคิดชื่อไว้อีกสองชื่อ คือ Harry Potter and the Peverell Quest และ Harry Potter and the Elder Wand- ...ดนตรีแนวแร็พ เข้ามาในประเทศไทยครั้งแรกในปี พ.ศ. 2534 โดยนักร้องแร็พคู่แรกของไทย คือ เจตริน วรรธนะสิน กับ ทัช ณ ตะกั่วทุ่ง- ...The Sixth Sense เป็นผลงานภาพยนตร์ลำดับที่ 3 ของ เอ็ม. ไนท์ ชยามาลาน ผู้กำกับชาวอเมริกันเชื้อสายอินเดีย แต่มีชื่อเข้าชิงรางวัลออสการ์ถึง 6 รางวัล- ...อุลตร้าแมนเลโอ เป็นอุลตร้าแมนตัวเดียวที่ไม่ได้มาจากกลุ่มดาว M-78 แต่มาจากกลุ่มดาวราศีสิงห์- ...คำรณ สัมบุญณานนท์ เป็นนักร้อง นักแต่งเพลงลูกทุ่งยุคก่อนปี พ.ศ. 2500 ที่มีชื่อเสียง ถือว่าเป็นต้นแบบให้นักร้องลูกทุ่งในรุ่นหลังอีกทั้งถือว่าเป็นต้นแบบให้กับเพลงเพื่อชีวิตอีกด้วย เนื่องจากมีหลายเพลงที่มีเนื้อหาสะท้อนถึงชีวิตคนชั้นล่างในสังคม- ...ชาติ กอบจิตติ และ วินทร์ เลียววาริณ เป็นนักเขียนชาวไทย 2 คน ที่ได้รับรางวัลซีไรต์ถึง 2 ครั้งด้วยกัน
----
พันตรีควง อภัยวงศ์- ...พันตรีควง อภัยวงศ์ (ในภาพ) นายกรัฐมนตรีคนที่ 4 ของไทย เป็นนายกรัฐมนตรีคนแรกที่มาจากการเลือกตั้ง- ...กรมทหารราบที่ 21 รักษาพระองค์ ได้รับฉายาว่า ทหารเสือราชินี ทั้งนี้เนื่องจาก สมเด็จพระนางเจ้าสิริกิติ์ พระบรมราชินีนาถ ทรงเป็นผู้บังคับบัญชากรมโดยตรง- ...จอมพลอากาศฟื้น รณนภากาศ ฤทธาคนี และ จอมพลอากาศเฉลิมเกียรติ วัฒนางกูร เป็นทหารเพียงสองคนในประวัติศาสตร์ที่ได้รับยศ "จอมพลอากาศ" ของกองทัพอากาศไทย- ...คณะรัฐมนตรีคณะที่ 38 ของไทย เป็นคณะรัฐมนตรีที่มีอายุสั้นที่สุดในประวัติศาสตร์ไทย คือมีอายุเพียง 12 วัน สิ้นสุดลงเพราะถูกยึดอำนาจจากคณะปฏิรูปการปกครองแผ่นดิน- ...กบฏ ร.ศ. 130 คือการกบฏที่ต้องการเปลี่ยนแปลงการปกครองจากระบอบสมบูรณาญาสิทธิราชย์ไปสู่ประชาธิปไตย เกิดขึ้นในปี พ.ศ. 2455 หรือ ร.ศ. 130 ซึ่งเกิดก่อนการเปลี่ยนแปลงการปกครองนานถึง 20 ปี- ...การยุบสภาในประวัติศาสตร์การเมืองไทย เกิดขึ้นมาแล้วรวมทั้งสิ้น 12 ครั้ง ครั้งแรกเกิดขึ้นเมื่อ พ.ศ. 2481 ในรัฐบาลพระยาพหลพลพยุหเสนา และครั้งล่าสุดเกิดขึ้นเมื่อ พ.ศ. 2549 ในรัฐบาล พ.ต.ท.ทักษิณ ชินวัตร
----
พระพรหม- ...พระพรหม (ในภาพ) เป็นหนึ่งในตรีมูรติหรือเทพเจ้าสูงสุดตามคติความเชื่อของศาสนาพราหมณ์ แต่คติในพุทธศาสนาถือว่าเป็นเพียงชาวสวรรค์จำพวกหนึ่งที่สูงกว่าเทวดาทั่วไป- ...ปาท่องโก๋ ตามที่คนไทยนิยมเรียกนั้น แท้จริงแล้วต้องเรียกว่า อิ่วจาก้วย ส่วนปาท่องโก๋จริง ๆ นั้น คือ ขนมที่ทำจากแป้งสีขาว แต่ในพื้นที่ภาคใต้ก็ยังเรียกว่า อิ่วจาก้วย อยู่- ...กลุ่มดาวคนแบกงู เคยถูกจัดว่าเป็นหนึ่งในกลุ่มดาวจักรราศีด้วย ถือเป็นราศีที่ 13 เนื่องจากมีขาข้างนึงแทรกไปในกึ่งกลางระหว่างกลุ่มดาวแมงป่องและกลุ่มดาวคนยิงธนู- ...คำว่า เย็นตาโฟ เพี้ยนมาจากคำว่า เยี่ยงเต่าฮู ซึ่งหมายถึงเต้าหู้ยี้ในสำเนียงแต้จิ๋ว- ...สกุลของกบที่พบในประเทศไทยคือ Rana เป็นภาษากรีกแปลว่า ไม่มีหาง- ...จำนวนเฉพาะที่มากที่สุดเท่าที่มีการค้นพบ คือ 232,582,657 − 1
----
ภูเขาน้ำแข็ง- ...ภูเขาน้ำแข็ง (ในภาพ) ไม่ว่าจะก้อนเล็กหรือใหญ่แค่ไหน จะมีส่วนที่โผล่พ้นน้ำเพียง 1 ใน 10 ส่วนโดยปริมาตร- ...Ethiopian Airlines เป็นสายการบินประจำชาติเอธิโอเปีย ตั้งแต่ พ.ศ. 2513 เป็นต้นมา เกิดอุบัติเหตุที่ทำให้มีผู้เสียชีวิต 2 ครั้ง - ...การาสุเทนกุ เป็นปีศาจที่มีประวัติคอยช่วยเหลือมนุษย์ต่อต้านผู้นำทรราชย์มาช้านาน และเป็นสมุนของไดเทนกุซึ่งเป็นเทนกุระดับสูงสุด- ...สี่หญิงงามแห่งแผ่นดินจีน หมายถึงผู้หญิง 4 คนที่ได้ชื่อว่างามที่สุดในแผ่นดินจีน ซึ่งเป็นผู้ที่เป็นจุดพลิกผันของประวัติศาสตร์ในแต่ละยุค ประกอบด้วย ไซซี, หวังเจาจวิน, เตียวเสี้ยน และ หยางกุ้ยเฟย- ...พระเจ้าจักรพรรดิ คือจักรพรรดิผู้ปกครองทวีปทั้ง 4 ในความเชื่อของพระพุทธศาสนาของฝ่ายเถรวาท- ...คำว่า "สปา" (spa) มาจากชื่อเมืองสปาในประเทศเบลเยียม ไม่ได้เป็นคำย่อในภาษาละตินที่มีการแต่งขึ้นมาในภายหลัง
----
พลเรือตรีถวัลย์ ธำรงนาวาสวัสดิ์- ...พลเรือตรีถวัลย์ ธำรงนาวาสวัสดิ์ (ในภาพ) นายกรัฐมนตรีคนที่ 8 ของไทย เป็นนายกรัฐมนตรีคนเดียวตราบจนปัจจุบันนี้ที่เป็นทหารเรือ- ...สมเด็จเจ้าฟ้าไชย กษัตริย์ลำดับที่ 2 แห่งราชวงศ์ปราสาททอง เป็นกษัตริย์ที่ครองราชย์สั้นที่สุดของอาณาจักรอยุธยา คือ 3-4 วันเท่านั้น- ...บ้านพิษณุโลก เดิมชื่อ บ้านบรรทมสินธุ์ ใช้เป็นบ้านพักของนายกรัฐมนตรี ปัจจุบันใช้เป็นเพียงสถานที่รับรองแขกสำคัญของรัฐบาลเท่านั้น และเป็นสถานที่มีคำร่ำลือว่าผีดุมาก- ...เขตสัมพันธวงศ์ เป็นเขตการปกครองที่มีขนาดพื้นที่เล็กที่สุดในกรุงเทพมหานคร โดยมีพื้นที่เพียง 1.416 ตร.กม. แต่มีความสำคัญทางด้านประวัติศาสตร์ ศิลปวัฒนธรรม และเป็นที่อยู่อาศัยของคนไทยเชื้อสายจีนจำนวนมากอีกด้วย- ...คนไทยเชื้อสายจีน ในประเทศไทยเป็นชาวแต้จิ๋วประมาณ 56% รองลงมาได้แก่ แคะ 16% ไหหลำ 11% กวางตุ้ง 7% ฮกเกี้ยน 7%- ...สวนทวีวนารมย์ เป็นสวนสาธารณะแห่งล่าสุดของกรุงเทพมหานคร มีเนื้อที่ 60 ไร่ตั้งอยู่ในเขตทวีวัฒนา เปิดใช้เมื่อเดือนตุลาคม พ.ศ. 2548
----
A Touch of Zen- ...A Touch of Zen (ในภาพ) เป็นภาพยนตร์จีนกำลังภายในเรื่องแรกที่ได้ออกสู่สายตาชาวโลกและได้รับการยอมรับในระดับนานาชาติ  และถือเป็นต้นแบบให้กับภาพยนตร์กำลังภายในเรื่องหลัง ๆ  เช่น Crouching Tiger, Hidden Dragon เป็นต้น- ...คิง สกอร์เปียน ที่ถูกสร้างเป็นตัวละครเอกในภาพยนตร์ฮอลลีวูดเรื่อง Scorpion King เป็นบุคคลที่มีตัวตนอยู่จริงในประวัติศาสตร์- ...On Her Majesty's Secret Service หรือ ยอดพยัคฆ์ราชินี เป็นภาพยนตร์ชุดเจมส์ บอนด์ เพียงตอนเดียวจนบัดนี้ที่บอนด์ได้แต่งงานและต้องหลั่งน้ำตาเนื่องจากสูญเสียคนรักในช่วงท้ายเรื่อง- ...จอมโจรจักรยาน (The Bicycle Thief) ภาพยนตร์ขาวดำอิตาเลียน ได้รับรางวัลออสการ์ในปี ค.ศ. 1949 เป็นภาพยนตร์ที่ได้รับการยกย่องว่าเป็นหนึ่งในภาพยนตร์ที่ดีที่สุดตลอดกาลของโลก- ...กะโหลกบางตายช้า กะโหลกหนาตายก่อน เป็นภาพยนตร์ไทยเรื่องแรกและเรื่องเดียวจนบัดนี้ที่เป็นภาพยนตร์ประเภทฟิล์มนัวร์ ออกฉายในปี พ.ศ. 2535- ...NK THX เป็นโรงภาพยนตร์แห่งแรกและแห่งเดียวในประเทศไทยที่ระบบเสียงเป็น THX ทั้งหมด มีทั้งสิ้น 3 สาขา แต่ปัจจุบันได้เลิกกิจการไปแล้วถึง 2 สาขา
----
กิ้งกือมังกรสีชมพู- ...กิ้งกือมังกรสีชมพู (ในภาพ) เป็นกิ้งกือมังกรที่มีสีชมพูสดใสแบบช็อกกิงพิงก์ พบได้ในประเทศไทยเพียงแห่งเดียวในโลก- ...การ์ฟิลด์ เป็นตัวการ์ตูนแมวอ้วนพันธุ์อเมริกันชอร์ตแฮร์สีส้ม ที่พูดไม่ได้แต่คิดได้ มีนิสัยขี้เกียจและชอบกินอย่างตะกละตะกลาม- ...ตะพาบยักษ์แยงซีเกียง คือตะพาบขนาดใหญ่ที่สุดชนิดหนึ่งของโลก เป็นสัตว์ที่ใกล้สูญพันธุ์อย่างวิกฤตในปัจจุบัน เป็นตะพาบที่ปรากฏในตำนานทะเลสาบคืนดาบของฮานอย- ...แมวขาวมณี หรือ ขาวปลอด จัดเป็นแมวไทยมงคลชนิดหนึ่ง แต่ไม่พบบันทึกในสมุดข่อยโบราณ จึงเข้าใจว่าเพิ่งกำเนิดในยุคต้นรัตนโกสินทร์นี่เอง- ...ปลาไหลไฟฟ้า เป็นปลาน้ำจืดที่อาศัยอยู่ในลุ่มน้ำอเมซอน จัดเป็นสิ่งมีชีวิตที่ปล่อยกระแสไฟฟ้าได้สูงที่สุดในโลก โดยปลาโตเต็มที่สามารถปล่อยได้สูงถึง 650 โวลต์- ...โคอุศุภราช เป็นวัวสีขาวปลอด เป็นพาหนะของพระศิวะ หนึ่งในตรีมูรติของศาสนาฮินดู ชาวฮินดูจึงว่าวัวเป็นสัตว์ศักดิ์สิทธิ์และไม่กินเนื้อวัว
----
นิลพัท- ...นิลพัท (ในภาพ) คือ ลิงในวรรณคดี รามเกียรติ์ ที่มีทุกอย่างเหมือนหนุมาน เว้นแต่ตัวเป็นสีดำ ซึ่งถูกจัดว่าเป็นด้านตรงข้ามของหนุมาน- ...ผู้ชนะสิบทิศ นวนิยายปลอมพงศาวดารแต่งโดยยาขอบ ตีพิมพ์ครั้งแรกเมื่อวันที่ 10 ธันวาคม พ.ศ. 2475 ซึ่งตรงกับวันที่รัชกาลที่ 7 พระราชทานรัฐธรรมนูญฉบับแรกของไทย- ...หงสาวดี เมืองหลวงของพม่าในยุคราชวงศ์ตองอู มีอีกชื่อหนึ่งว่า พะโค และออกเสียงตามสำเนียงพม่าว่า หานตาวดี ได้ชื่อมาจากตำนานหงส์คู่ตอนสร้างเมือง- ...อิน-จัน แฝดสยามคู่แรกของไทย เมื่อได้เปลี่ยนสัญชาติเป็นอเมริกัน ใช้ชื่อว่า เอ็ง-ชาง บังเกอร์ (Eng and Chang Bunker) - ...กบฏเมษาฮาวาย และ กบฏ 9 กันยา เป็นกบฏในประเทศไทยที่เกิดขึ้น 2 ครั้งติดต่อกันในรัฐบาล พล.อ.เปรม ติณสูลานนท์ ในปี พ.ศ. 2524 และ พ.ศ. 2528 โดยทหารกลุ่มเดียวกันที่เรียกว่า ยังเติร์ก- ...สถานแสดงพันธุ์สัตว์น้ำจืดกรุงเทพมหานคร ของกรมประมง ภายในมหาวิทยาลัยเกษตรศาสตร์ บางเขน เป็นพิพิธภัณฑ์สัตว์น้ำที่เก่าแก่ที่สุดในประเทศไทย เปิดดำเนินการมาตั้งแต่ปี พ.ศ. 2483 จนถึงปัจจุบัน
----
พระยาทรงสุรเดช- ...พระยาทรงสุรเดช (ในภาพ) เป็นนายทหารคณะราษฎรผู้วางแผนยึดอำนาจในการปฏิวัติสยาม พ.ศ. 2475 แต่ภายหลังถูกกล่าวหาว่าเป็นกบฏและถูกเนรเทศออกนอกประเทศ ท้ายสุดเสียชีวิตที่ประเทศกัมพูชา- ...พระเจ้าสุทโธทนะ มีพระนามเต็มว่า สุทโธทนะโคตมะ เป็นกษัตริย์ในระบอบราชาธิปไตยจากศากยวงศ์ของแคว้นสักกะ กรุงกบิลพัสดุ์- ...แรมโบ้ เป็นตัวละครเอกจากนวนิยายเรื่อง First Blood ของเดวิด มอร์แรล มีชื่อเต็มว่า จอห์น เจมส์ แรมโบ้ (John James Rambo) เป็นลูกครึ่งอเมริกันเชื้อสายเยอรมันและอินเดียแดงเผ่านาวาโฮ- ...กระทิงวัว เป็นสัตว์ป่าลึกลับที่ยังไม่เคยมีใครพบเห็นตัวขณะมีชีวิตอยู่ แต่นักวิทยาศาสตร์จัดให้อยู่ตระกูลเดียวกับวัวป่า- ...สนามกีฬาต่อสู้ญี่ปุ่น เป็นสนามกีฬาในกรุงโตเกียว ประเทศญี่ปุ่น สำหรับแข่งขันศิลปะการต่อสู้ เทียบได้กับเวทีมวยราชดำเนินและลุมพินีของไทย- ...หม้อหุงข้าวที่เก่าแก่ที่สุดเรียกว่า คามาโดะ มีมาตั้งแต่ยุคสมัยโคฟุน เมื่อ ค.ศ. 300-710 ในประเทศญี่ปุ่น โดยทำจากดินและอิฐ
----- ...Doedicurus (ในภาพ) เป็นสัตว์เลี้ยงลูกด้วยน้ำนมยุคก่อนประวัติศาสตร์ที่พบในทวีปอเมริกา สันนิษฐานว่าสูญพันธุ์เนื่องจากถูกมนุษย์กลุ่มแรกๆ ที่ตั้งรกรากในอเมริกาไล่ล่า- ...ภาษาไอซ์แลนด์ เป็นภาษาสแกนดิเนเวียที่ยังคงลักษณะใกล้เคียงกับภาษานอร์สโบราณมากที่สุด- ...พระเจ้าตะเบ็งชะเวตี้ คือกษัตริย์พม่าพระองค์แรกที่ทำสงครามกับอยุธยา โดยเริ่มครั้งแรกในปี พ.ศ. 2091 ชาวไทยร่วมสมัยรู้จักพระองค์ในนาม พระยาหงสาวปังเสวกี- ...ไมเคิล แจ็กสัน นักร้องซูเปอร์สตาร์เจ้าของฉายา ราชาเพลงป๊อป เคยมาแสดงคอนเสิร์ตในประเทศไทยมาแล้ว 2 ครั้ง รวม 4 รอบ ในกลางปี พ.ศ. 2536 และกลางปี พ.ศ. 2538- ...ลุงฟรุตตี้ เป็นชื่อที่นิสิตจุฬาลงกรณ์มหาวิทยาลัยเรียก นายบักเซี้ย แซ่ลิ้ม คนขายผลไม้ตามคณะต่างๆ ในมหาวิทยาลัยเป็นเวลานานกว่า 30 ปี- ...คณะรัฐมนตรีคณะที่ 35 เป็นคณะรัฐมนตรีชุดเดียวของไทยที่ไม่ได้รับความไว้วางใจจากสภาฯ ในการแถลงนโยบาย จึงต้องลาออก รวมระยะเวลาคณะรัฐมนตรีชุดนี้ 26 วัน
----
สมัน- ...สมัน (ในภาพ) เป็นสัตว์ที่เคยคิดว่าสูญพันธุ์ไปแล้ว แต่เมื่อ พ.ศ. 2534 กลับมีการพบเขาสดของมันวางขายในประเทศลาว- ...สึจิโนะโกะ คือสัตว์ประหลาดรูปร่างคล้ายงูตัวอ้วน ตามความเชื่อของชาวญี่ปุ่น และยังไม่มีใครพิสูจน์ได้ว่ามีจริง- ...การล้างชาติพันธุ์โดยนาซีในสมัยสงครามโลกครั้งที่สอง ทำให้จำนวนผู้พูดภาษายิดดิชลดลงจาก 11 ล้านเหลือเพียง 1 ล้านคน- ...อาร์เอ็มเอส ไททานิก เรือเดินสมุทรที่จมสู่ก้นมหาสมุทรแอตแลนติก มีเรือคู่แฝด ชื่อ อาร์เอ็มเอส โอลิมพิก แต่เบากว่าไททานิกถึง 1,000 ตัน- ...ตลาดธนบุรี หรือ สนามหลวง 2 เป็นแหล่งค้าขายกล้วยไม้ที่ใหญ่ที่สุดในประเทศไทย เปิดดำเนินการครั้งแรกในเดือนพฤษภาคม พ.ศ. 2543- ...การเลือกตั้งในประเทศไทยครั้งที่ 9 เป็นการเลือกตั้งที่ขึ้นชื่อว่า สกปรกที่สุดในประวัติศาสตร์ เนื่องจากมีกลโกงสารพัด และใช้เวลานับคะแนนนานถึง 7 วัน 7 คืน
----
พระพุทธรูป- ...จากการคำนวณพบว่า พระโคตมพุทธเจ้า (ในภาพ) ประสูติตรงกับวันศุกร์ที่  18 พฤษภาคม ก่อนพุทธศักราช 80 ปี เวลาประมาณ 8.00 น. ณ ลุมพินีวัน ประเทศเนปาล- ...พระเจ้าอโนรธามังช่อ กษัตริย์ในราชวงศ์พุกามของพม่า เป็นผู้นำพุทธศาสนาเข้ามาเผยแผ่ในพม่าแทนความเชื่อดั้งเดิม คนไทยรู้จักพระองค์ในพระนาม พระเจ้าอนุรุทธ- ...นกเสรีไทย พบได้เฉพาะในประเทศไทย และตั้งชื่อเพื่อเป็นเกียรติแก่ขบวนการเสรีไทย- ...กรุงเอเธนส์ เมืองหลวงของกรีซ มีชื่อที่มาจากเทพีอะธีนา 1 ใน 12 เทพแห่งโอลิมปัส- ...สีม่วง เป็นสีที่อยู่ระหว่างสีโทนร้อนกับสีโทนเย็น จึงเป็นสัญลักษณ์ของเพศที่ 3 เช่นเกย์หรือกะเทย- ...เดอะซิมส์ 2 เป็นเกมคอมพิวเตอร์แนวจำลองชีวิตคน ที่สามารถขายออกได้ 1,000,000 สำเนาภายใน 10 วันแรก
----
เนสซี- ...เนสซี (ในภาพ) คือสิ่งมีชีวิตลึกลับชนิดหนึ่งที่เชื่อว่าอาศัยอยู่ในทะเลสาบล็อกเนสส์ สกอตแลนด์ ถูกบันทึกถึงครั้งแรกเมื่อ 1,400 ปีที่แล้ว- ...ที่มาของชื่อโรคมาลาเรีย (Malaria) มาจากภาษาอิตาลีว่า mala aria แปลว่า อากาศไม่ดี- ...วงศ์ปลาบู่ เป็นวงศ์ปลาที่มีชนิดหลากหลายมากที่สุดในโลก มากกว่า 1,950 ชนิด- ...เรื่องแต่งเสริมนอกเหนือจากภาพยนตร์ชุด สตาร์ วอร์ส ขยายเหตุการณ์ของเนื้อเรื่องออกไปจนถึงกว่า 25,000 ปีก่อนเหตุการณ์ในภาพยนตร์ จนถึง 137 ปีหลังเหตุการณ์ในภาพยนตร์- ...แหล็ปท็อป เป็นคำศัพท์ที่บัญญัติในพจนานุกรมคำใหม่ของราชบัณฑิตยสถาน แทนที่ แล็ปท็อป เพราะเสียงอ่านตรงกับที่คนไทยนิยมเรียก- ...นายทวี บุณยเกตุ เป็นนายกรัฐมนตรีของไทยที่อยู่ในตำแหน่งสั้นที่สุด คือ 18 วัน
----
ธงคอสตาริกา- ...ธงชาติคอสตาริกา (ในภาพ) มีลักษณะคล้ายกับธงชาติไทย ต่างกันตรงวางตำแหน่งสีธงสลับกันเท่านั้น- ...ฉลามหัวบาตร เป็นปลาฉลามขนาดใหญ่ที่สุด ที่สามารถอาศัยอยู่ในน้ำจืดได้- ...ไอ้มดแดง หรือ คาเม็น ไรเดอร์ ฮีโร่ในซีรีส์หนังแปลงร่างของญี่ปุ่น แม้จะถูกเรียกในภาษาไทยว่า "มด" แต่ที่จริงแล้วไม่มีไรเดอร์ตัวไหนเลยที่มีที่มาจากมด- ...เฉพาะเม็ดเลือดแดงของสัตว์เลี้ยงลูกด้วยนมและสัตว์เลื้อยคลานบางชนิดเท่านั้นที่ไม่มีนิวเคลียส- ...อาร์เซนอล เป็นสโมสรฟุตบอลที่ได้รับการจัดอันดับจากสำนักข่าวบีบีซี ว่าเป็นทีมที่ดีที่สุดของอังกฤษในศตวรรษที่ 20- ...หม่อมราชวงศ์เสนีย์ ปราโมช เป็นนายกรัฐมนตรีของไทยที่มีอายุน้อยที่สุดในวันที่รับตำแหน่ง (สมัยแรก) คือ 40 ปี 4 เดือน 17 วัน
----
ผลของเมนเดรก- ...แมนเดรก (ในภาพ) เป็นพืชที่มีรากรูปร่างคล้ายมนุษย์ เป็นไม้มีพิษ ชาวตะวันตกเชื่อว่ารากแมนเดรกสามารถร้องได้ และใช้สำหรับปรุงยาเชิงไสยศาสตร์- ...ศูนย์การประชุมแห่งชาติสิริกิติ์ สร้างขึ้นมาเพื่อรองรับการประชุมธนาคารโลกและกองทุนการเงินระหว่างประเทศ ครั้งที่ 46 ในปี พ.ศ. 2534 โดยเริ่มก่อสร้างมาตั้งแต่ปี พ.ศ. 2532- ...รัฐประหารในประเทศไทย เมษายน พ.ศ. 2476 เป็นการรัฐประหารครั้งแรกที่เกิดขึ้นในประเทศไทย  เมื่อพระยามโนปกรณ์นิติธาดา ใช้อำนาจนายกรัฐมนตรีปิดสภาผู้แทนราษฎรและงดใช้รัฐธรรมนูญบางมาตรา  ซึ่งก่อให้เกิดความวุ่นวายทางการเมืองหลายประการหลังจากนี้- ...แสนศักดิ์ เมืองสุรินทร์ เป็นแชมป์โลกมวยสากลที่มีสถิติชกน้อยที่สุดในโลกที่ได้แชมป์โลก คือ 3 ครั้ง- ...รูปสามเหลี่ยมฮีโรเนียน หมายถึงรูปสามเหลี่ยมที่มีความยาวของด้านและพื้นที่เป็นจำนวนตรรกยะทั้งหมด- ...น้ำตกอีกวาซู เป็นน้ำตกที่ใหญ่ที่สุดในโลก ใหญ่กว่าน้ำตกไนแอการา 30 เท่า
----
จักรพรรดิคังซี- ...จักรพรรดิคังซี (ในภาพ) และ จักรพรรดิเฉียนหลง แห่งราชวงศ์ชิง เป็นฮ่องเต้ที่ครองราชย์นานที่สุดในประวัติศาสตร์จีน คือ 60 ปี- ...ทศกัณฐ์ และ สหัสเดชะ คือยักษ์สองตนที่เป็นทวารบาลหน้าประตูทางเข้าพระอุโบสถวัดพระศรีรัตนศาสดาราม- ...อุทยานดอกไม้ เป็นเพลงลูกกรุงของไทยที่มีเนื้อหากล่าวถึงพรรณไม้ดอกมากที่สุด 49 ชนิด- ...พะยูน มีชื่อในภาษายาวีว่า ปลาดูหยง และมีความเชื่อว่าน้ำตาพะยูนเป็นยาเสน่ห์- ...ถนนพหลโยธิน เดิมชื่อ ถนนประชาธิปัตย์ และเปลี่ยนชื่อเมื่อปี พ.ศ. 2493 เพื่อเป็นเกียรติแด่พระยาพหลพลพยุหเสนา อดีตนายกรัฐมนตรีคนที่ 2 ของไทย และหัวหน้าคณะราษฎร- ...ซุยเป๋ง คือตัวละครในวรรณคดีสามก๊ก ที่ผู้ที่อ่านยุคปัจจุบันวิเคราะห์ว่า เป็นบุคคลที่ฉลาดที่สุดในเรื่อง เพราะมองสถานการณ์ล่วงหน้าออกเป็นสิบๆ ปี
----
รูปปั้นทาทานอส- ...ทานาทอส (ในภาพ) คือเทพแห่งความตายตามเทพปกรณัมกรีก เป็นคู่แฝดของ ฮิปนอส เทพแห่งการหลับ- ...เจาะใจ เป็นหนึ่งในรายการโทรทัศน์ที่ออกอากาศยาวนานที่สุดในประเทศไทย โดยไม่มีการย้ายช่อง เปลี่ยนเวลา หรือตัดทอนเวลา จนถึงปัจจุบัน เป็นเวลา 17 ปี- ...พยาธิวิทยา เป็นการศึกษาและวินิจฉัยโรคจากการตรวจอวัยวะ เนื้อเยื่อ เซลล์ และสารคัดหลั่ง เพื่อให้ได้ข้อมูลทางคลินิกที่เป็นประโยชน์เกี่ยวกับกลไกการเกิดโรคและการรักษา- ...−0 เป็นจำนวนหนึ่งที่มีในระบบคอมพิวเตอร์ นอกเหนือจาก 0 แต่ไม่มีความหมายทางคณิตศาสตร์- ...นิตยสารสตาร์พิกส์ ถือเป็นนิตยสารหนังฝรั่งเล่มแรกของประเทศไทย เริ่มผลิตตั้งแต่เดือนตุลาคม พ.ศ. 2508- ...โมเคเล เอ็มเบ็มบี เป็นสัตว์ประหลาดรูปร่างคล้ายไดโนเสาร์คอยาว พบในหนองน้ำที่ใจกลางทวีปแอฟริกา โดยชื่อนี้เป็นภาษาพื้นเมืองแปลว่า ผู้เดียวที่หยุดการไหลของแม่น้ำได้
----
120px- ...ธงชาติเม็กซิโก และธงชาติอิตาลี (ในภาพ) ซึ่งมีลักษณะที่คล้ายคลึงกันมากนั้น มีความแตกต่างสำคัญที่เครื่องหมายในธง ความเข้มของสีธง และสัดส่วนของธง- ...อนุสาวรีย์ชัยสมรภูมิ เป็นอนุสาวรีย์ที่สร้างเป็นเกียรติและที่ระลึกแก่ทหารที่เสียชีวิตในสงครามอินโดจีนและสงครามโลกครั้งที่สอง- ...เมกะโลดอน เป็นฉลามขาวที่ใหญ่ที่สุดในโลก มีชีวิตอยู่เมื่อ 21 ล้านปีก่อน มีลำตัวใหญ่กว่าฉลามขาวปัจจุบันมาก- ...พอลิกล็อต คือโปรแกรมคอมพิวเตอร์หรือสคริปต์ ที่สามารถแปลได้ด้วยคอมไพเลอร์หรืออินเทอร์พรีเตอร์หลายภาษา ด้วยรหัสต้นฉบับอันเดียวกัน- ...เครื่องราชอิสริยาภรณ์อันมีศักดิ์รามาธิบดี เป็นเครื่องราชอิสริยาภรณ์สำหรับพระราชทานเป็นบำเหน็จความดีความชอบแก่ผู้ทำความชอบพิเศษเป็นประโยชน์ยิ่งแก่ราชการทหารเท่านั้น- ...นายสมัคร สุนทรเวช เป็นนายกรัฐมนตรีของไทยที่มีอายุมากที่สุดในวันที่รับตำแหน่ง คือ 72 ปี 7 เดือน 16 วัน
----
มาริโอ้ เมาเร่อ- ...มาริโอ้ เมาเร่อ (ในภาพ) นักแสดงนำจากเรื่อง รักแห่งสยาม นอกจากมีผลงานการแสดงแล้ว ยังมีอัลบั้มฮิปฮอปใต้ดินร่วมกับพี่ชาย ในนาม PsyCho & Lil’Mario- ...จอมพล ป. พิบูลสงคราม เป็นนายกรัฐมนตรีของไทยที่อยู่ในตำแหน่งนานที่สุด ถึง 8 สมัย รวมเวลา 14 ปี 11 เดือน 18 วัน- ...ปลากระโห้ เป็นปลาไทยในวงศ์ปลาตะเพียน เป็นปลาที่มีขนาดใหญ่ที่สุดในวงศ์นี้ และจัดเป็นปลาที่มีเกล็ดขนาดใหญ่ที่สุดในโลก สถานะในธรรมชาติใกล้สูญพันธุ์แล้ว- ...ผลิตภัณฑ์ชิ้นแรกของ คาสิโอ  ไม่ใช่เครื่องคิดเลข แต่เป็นแหวนสำหรับจับบุหรี่เรียกว่า ยุบิวะไพป์- ...ชื่อของ โผน กิ่งเพชร แชมป์โลกมวยสากลคนแรกของไทย มาจากชื่อของ พ.ต.โผน อินทรทัต อดีตเสรีไทยที่เสียชีวิตในเหตุการณ์กบฏวังหลวง- ...โลลิคอน ในความหมายของประเทศญี่ปุ่น กับนอกประเทศญี่ปุ่นตีความไม่เหมือนกัน
----
พระพักตร์สลักของฟาโรห์รามเสสที่สอง- ...ฟาโรห์รามเสสที่สอง (ในภาพ) คือฟาโรห์องค์เดียวกับที่เชื่อว่าเป็นผู้ปล่อยให้โมเสสพาชาวยิวออกจากอียิปต์ไปในพระธรรมอพยพ- ...อุทยานแห่งชาติชิเระโตะโกะ ทางปลายสุดด้านตะวันออกเฉียงเหนือของเกาะฮอกไกโด เป็นพื้นที่ที่ยูเนสโกเสนอให้ญี่ปุ่นพัฒนาร่วมกับรัสเซียให้เป็นอุทยานสันติภาพมรดกโลก- ...รัฐประหารในประเทศไทย พ.ศ. 2494 เป็นการรัฐประหารครั้งแรกในประเทศไทยที่เป็นการยึดอำนาจตัวเอง- ...ODBC เป็นส่วนต่อประสานกับระบบจัดการฐานข้อมูล ที่เป็นอิสระจากภาษาโปรแกรม ระบบฐานข้อมูล และระบบปฏิบัติการ- ...เครื่องราชอิสริยาภรณ์อันเป็นโบราณมงคลนพรัตนราชวราภรณ์ เป็นเครื่องราชอิสริยาภรณ์ที่พระราชทานแก่พุทธมามกะเท่านั้น- ...โคลด โมเนท์ เป็นจิตรกรคนสำค้ญของประเทศฝรั่งเศส เป็นผู้ริเริ่มศิลปะอิมเพรสชั่นนิสม์และมีบทบาทสำคัญในปรัชญาและการปฏิบัติของขบวนการนี้
----
บริเวณเวอร์นิเกของสมอง- ...ม้า เป็นสัตว์ชนิดเดียวในโลกที่มีเพียงนิ้วเดียว และวิ่งด้วยเล็บ- ...ส้มตำ แท้จริงไม่ใช่อาหารอีสานอย่างที่เข้าใจกัน แต่เป็นอาหารที่เพิ่งถูกประดิษฐ์ขึ้นในราว 40 ปีก่อนนี้เอง- ...ส้วม ในภาษาล้านนา หมายถึง หิ้งบูชา หรือที่นอนของพระ โดยเฉพาะเจ้าอาวาส ส่วนทางอีสานหรือลาว จะหมายถึง ห้องนอนของลูกสาว หรือเจ้าบ่าว-เจ้าสาว- ...Kola Superdeep Borehole เป็นหลุมเจาะที่ลึกที่สุดในโลกที่ถูกสร้างขึ้นโดยมนุษย์ มีความลึก 12.2 กิโลเมตร- ...ปูมะพร้าว เป็นสัตว์จำพวกปูที่ใหญ่ที่สุดในโลก สามารถปีนต้นมะพร้าวได้ ปัจจุบันเป็นสัตว์ที่ใกล้สูญพันธุ์แล้ว- ...บริเวณเวอร์นิเก เป็นส่วนของสมองทำหน้าที่ตีความคำพูด หากสมองบริเวณนี้เสียไปผู้ป่วยจะพูดได้คล่องเหมือนปกติ แต่เป็นคำที่ไม่อาจเข้าใจความหมายได้
----
มหาวิหารเวลส์- ...มหาวิหารเวลส์ (ในภาพ) ตั้งอยู่ที่เมืองเวลส์ ในสหราชอาณาจักร มีสถาปัตยกรรมส่วนใหญ่เป็นแบบกอธิค- ...เสือลายเมฆบอร์เนียว เป็นสัตว์จำพวกเสือชนิดใหม่ของโลก จากเดิมที่เคยจัดให้เป็นพันธุ์ย่อยของเสือลายเมฆ- ...เครื่องราชอิสริยาภรณ์อันเป็นมงคลยิ่งราชมิตราภรณ์ จัดเป็นเครื่องราชอิสริยาภรณ์ที่มีลำดับเกียรติสูงสุดของเครื่องราชอิสริยาภรณ์ไทย- ...เซ็นเตอร์พ้อยท์ เป็นแบรนด์ย่านการค้าและกิจกรรม เดิมอยู่ในสยามสแควร์ และได้ปิดตัวลงในปี พ.ศ. 2550 โดยเซ็นเตอร์พ้อยท์แหล่งใหม่จะเปิดที่เซ็นทรัลเวิลด์- ...อาร์คดัชเชสฟรานเซสก้าแห่งออสเตรีย เป็นหนึ่งในราชนิกุลหญิงที่มีบทบาทมากที่สุดในวงการสังคมออสเตรีย โดยบางสื่อก็เปรียบเทียบพระองค์กับเจ้าหญิงไดอาน่า ถึงการมีบทบาททางสังคม- ...มินนีแอโพลิส เป็นเมืองที่ใหญ่ที่สุดในรัฐมินนิโซตา สหรัฐอเมริกา และตั้งอยู่ติดกับเมืองเซนต์พอล เมืองหลวงของรัฐ
----
ปีอัซซาเดลโปโปโล- ...ปีอัซซาเดลโปโปโล (ในภาพ) เป็นจัตุรัสแห่งหนึ่งในกรุงโรม ชื่อจัตุรัสมีความหมายในภาษาอิตาลีว่า "จัตุรัสแห่งประชาชน"- ...วิชญ์วิสิฐ หิรัญวงษ์กุล นักแสดงนำจากเรื่อง รักแห่งสยาม มีชื่อเดิมว่า พิชญ์ โพธิ์คัณธา และเคยเป็นนักแสดงประกอบในเรื่อง 13 เกมสยอง โดยเห็นเพียงแขนเท่านั้น - ...ประสาทกายวิภาคศาสตร์ เป็นวิชาที่ศึกษาเกี่ยวกับการจัดเรียงโครงสร้างของระบบประสาท ได้แก่เส้นประสาทจำนวนมาก และโครงสร้างในสมองที่ซับซ้อน- ...สมาน ส.จาตุรงค์ เป็นแชมป์โลกมวยสากลชาวเอเชียคนแรกที่ครองแชมป์พร้อมกันถึง 2 สถาบัน- ...ตราแผ่นดินของฝรั่งเศส ที่ใช้ในปัจจุบัน ไม่ได้มีกฎหมายรับรองให้ใช้เป็นตราแผ่นดินอย่างเป็นทางการแต่อย่างใด- ...มหาวิทยาลัยลาวาล เป็นมหาวิทยาลัยที่เก่าแก่ที่สุดในแคนาดา และเป็นมหาวิทยาลัยแรกในอเมริกาเหนือที่เปิดสอนเป็นภาษาฝรั่งเศส
----
ธงชาติออสเตรีย- ...ธงชาติออสเตรีย (ในภาพ) มีที่มาจากตำนานเสื้อสีขาวเปื้อนเลือดของดยุคลีโอโปลด์ที่ 5 แห่งออสเตรีย ในสงครามครูเสดครั้งที่ 3- ...เหตุที่ อักษรตัวใหญ่ ในภาษาอังกฤษเรียกว่า "upper case" เนื่องจากโยฮันน์ กูเทนแบร์ก ผู้ประดิษฐ์ตัวพิมพ์แบบถอดได้ จัดเก็บอักษรเหล่านี้ไว้ในลิ้นชักชั้นบน- ...คาราบาว ตั้งวงขึ้นครั้งแรกที่ประเทศฟิลิปปินส์ ในปี พ.ศ. 2520 โดยคำว่าคาราบาวในภาษาตากาล็อก แปลว่าควาย- ...ครีเอทีฟคอมมอนส์ เป็นหน่วยงานในซานฟรานซิสโก ช่วยจัดการเรื่องงานที่มีลิขสิทธิ์ ให้เผยแพร่ได้ง่ายขึ้นและยังคงถูกกฎหมาย- ...เหตุการณ์จลาจลที่พลับพลาไชย พ.ศ. 2517 เป็นเหตุการณ์จลาจลนานถึง 4 วัน มีผู้เสียชีวิต 24 คน บาดเจ็บ 120 คน- ...ยอดเขาชิมโบราโซ เป็นจุดที่สูงที่สุดในโลก เมื่อวัดจากจุดศูนย์กลางโลกถึงยอดเขา แต่เมื่อวัดจากระดับน้ำทะเล จะเตี้ยกว่ายอดเขาเอเวอเรสต์
หมวดหมู่:วิกิพีเดียรู้ไหมว่า